cyanic-selkie/wikianc huggingface dataset:
Sepelvaltimon ohitusleikkaus
Laskimosuonten ongelmana on niiden heikko aukipysyvyys. Kymmenessä vuodessa kolmasosa niistä tukkeutuu täysin, kolmasosa osittain ja vain yksi kolmannes pysyy kokonaan avoimena. Tämän vuoksi ohitusleikkauksissa pyritään käyttämään valtimosuonia, mikäli mahdollista. Valtimosiirteiden auki pysyvyyttä selvittäneessä tutkimuksessa yhdeksän vuoden kuluttua 97 % LITA-suonista ja 88 % värttinävaltimoista oli varjoainekuvauksen mukaan täysin auki.
Säästävät ohitusleikkaukset
Mini-invasiiviset ohitusleikkaukset aloitettiin Suomessa 1996. Leikkaus tehdään mahdollisimman yksinkertaisesti. Vasemman eteen laskevan sepelvaltimon sairaudessa tehdään samasta rintakehän avauksesta rintakehän vasemman sisävaltimon irrotus ja sen liitos eteen laskevaan sepelvaltimoon sydämen sykkiessä ilman sydän-keuhkokonetta. .
Säästävien ohitusleikkauksen tulokset ovat nyt lähes yhtä hyvät kuin tavanomaisen menetelmän mutta haittavaikutukset vähäisemmät. Sepelvaltimoiden mini-invasiivinen ohitusleikkaus sopii myös kahden suonen tautia sairastavien hoitoon jopa rutiinimenetelmänä.
Sepelvaltimoiden säästävä ohitusleikkaus on vakiinnuttanut asemansa ja on avaamassa uusia mahdollisuuksia koronaaritaudin yksilölliseen hoitoon. Tulevaisuudessa se voidaan yhdistää pallolaajennukseen, joten myös osa kolmen suonen sairautta potevista voidaan hoitaa ilman rintalastan halkaisua ja sydän-keuhkokonetta ja perfuusiota. Tällä voidaan myös säästää kustannuksia lyhentyneen hoitoajan ja sairausloman ansiosta
Aiheesta muualla
Bypass (cirugía) Kirurgjia kardiotorakale
Maija Salo
Maija Salo (o.s. Vikman; s. 17. helmikuuta 1945) on suomalainen muusikko. Hän oli vuosina 1973–1974 Ylen lastenohjelma Tenavatuokion juontajana ja jatkoi sitten suunnittelijana ja juontajana Pikku Kakkosessa ja Yle TV2:n viihdeohjelmissa. Maija Salon Musiikkileikkikoulua käyneet lapset (mm. Anna Riihimäki ja Lassi Jämsä) ovat avustaneet ja juontaneet Pikku Kakkosessa.
Eläkkeelle jäädessään Salo myi musiikkikoulunsa opettajien perustamalle osuuskunta Oktaaville vuonna 2007. Vuonna 2009 hän alkoi juontaa Yle TV2:n Pikku Kakkosta. Hänen puolisonsa Pekka Salo on Pikku Kakkosen historian ensimmäinen juontaja.
Iso-Hietanen (Keuruu)
Iso-Hietanen on Keski-Suomessa Keuruulla Mäkelänperän kylän lähellä sijaitseva järvi.
Maantietoa
Järven pinta-ala on 3,8 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Hietasenpuron valuma-alueeseen (35.486) se kuuluu. Järven vedenpinnan korkeus on 166,4 metriä mpy.
Tikkurilan Palloseuran miesten edustusjoukkue
Tikkurilan Palloseuran miesten edustusjoukkue eli TiPS miehet pelaa kaudella 2023 Suomen kolmanneksi korkeimmalla sarjatasolla Kakkosessa. Seuran miesten reservijoukkue TiPS/2 pelaa Kolmosessa.
Pelaajat ja valmentajat
''Tilanne 21. huhtikuuta 2023.''
Kuuluisia pelaajia
TiPS miehissä ovat pelanneet mm. Oliver Antman, Aatu Hakala , Aleksi Ristola ja Kalle Sotka.
Historia
Ennen Tikkurilan Palloseuraa miesten edustusjoukkue toiminnasta vastasi Dickursby Idrottsklubb (DIK)
Kannattajat
TiPSin kannattajat käyttävät itsestään nimitystä 01300 Crew. Kannattajatoiminnan lieveilmiöt ja häiriökäyttäytyminen on ollut yleistä katsomossa, Suomen Palloliitto on joutunut sakottamaan tapauksista Tikkurilan Palloseuraa. Tikkurilan Palloseuran paikallisvastustaja on VJS miehet, joka pelaa kaudella 2023  Miesten Kolmosessa. Paikallisotteluita kutsutaan nimellä Vantaan Derby. .
Sotkuman tsasouna
Sotkuman tsasouna, eli Pyhän profeetta Elian tsasouna on Polvijärven eteläosassa, Sotkuman kylässä  sijaitseva ortodoksinen pyhäkkö. Rukoushuone valmistui vuonna 1914 ja rakennettiin osaksi samana vuonna valmistuneen Polvijärven ortodoksisen kirkon rakentamisesta ylijääneistä hirsistä. Tsasounan rakentamista edesauttoi myös kenraalikuvernööri F. A. Seynin lahjoitus. Tsasounan vihki apulaispiispa Serafim 19. syyskuuta 1916.
Tsasounan ylläpidosta vastaa ortodoksisen kirkon Kuopion ja Karjalan hiippakunnan, Taipaleen ortodoksinen seurakunta. Tsasounan temppelijuhlaa eli Iljan praasniekkaa vietetään 20. heinäkuuta, jolloin on profeetta Elian muistopäivä.
thumb|left|Rukoushuoneen viereisen hautausmaan harvinainen, U. Vilmannin suunnittelema kylän ortodoksinen sankarivainajien muistomerkki. Rukoushuoneen vieressä sijaitsee pieni hautausmaa. Sinne on sankarihautojen viereen pystytetty kylän ortodoksisten sankarivainajien muistomerkki, joka on toinen Suomessa olevista ortodoksisista sankarimuistomerkeistä. Toinen on Helsingin ortodoksisella hautausmaalla.
Sokeva
Sokeva Oy on suomalainen osakeyhtiö, jonka omistaa Näkövammaisten Keskusliitto. Sokeva valmistaa maalaustyövälineitä ja kiinteistönhuoltoaineita. Sokevan tuotantolaitos sijaitsi Vantaan Korsossa vuoteen 2015 saakka.
Yhtiö harjoittaa valmistusta, maahantuontia sekä jakelua.
Sokevan siveltimet valmistetaan Suomessa kotimaisista, korkealaatuisista raaka-aineista, osa edelleen käsityönä. Yhtiö hyödyntää voimakkaasti kotimaisia alihankkijoita. Rakennusten huoltoon ja elinkaareen vaikuttavat kiinteistöhuoltoaineet ovat biohajoavia ja myrkyttömiä.
Vuonna 2012 Suomalaisen Työn Liitto myönsi Sokevalle Yhteiskunnallinen yritys -tunnusmerkin. Merkin perusteina on muun muassa, että yritys käyttää suurimman osan voitostaan yhteiskunnallisen hyvän tuottamiseen joko kehittämällä omaa toimintaansa tai lahjoittaen sen toiminta-ajatuksensa mukaisesti.
Historia
Sokeva perustettiin vuonna 1956 harjoittamaan teollista toimintaa sekä palvelemaan näkö­vammaisia käsityöntekijöitä toimittamalla heille raaka-aineita ja markkinoimalla heidän valmistamiaan tuotteita. Vuonna 1997 käsityötoiminta ja teollinen toiminta eritytettiin. Teollinen toiminta yhtiöitettiin osakeyhtiöksi, Sokeva Oy:ksi. Käsityötoiminta toimii nykyisin Annansilmät-Aitan nimen alla.
Mykines
Mykines on saari Färsaarilla. Sillä on yksi kylä, Mykines. Mykines on Färsaarten saarista läntisin. Saarella on kaksi vuorta, Knúkur (560 m) ja Árnafjall (350 m). Mykinesin pinta-ala on 10,3 neliökilometriä ja asukasluku 13 (1.1.2013).
Heckler & Koch MP7
Heckler & Koch MP7 on saksalaisen Heckler & Koch -asetehtaan valmistama konepistooli. Se on tarkoitettu pistoolia ja tavallista konepistoolia tehokkaammaksi henkilökohtaiseksi itsepuolustusaseeksi ( (PDW)) muille kuin varsinaisille rintamajoukoille.
Lao (täsmennyssivu)
Lao voi tarkoittaa seuraavia:
Maksan vajaatoiminta
Maksan vajaatoiminta tarkoittaa maksan kyvyttömyyttä aineenvaihduntaan ja muihin toimintoihinsa. Se liittyy moniin vaikeisiin maksasairauksiin.
Isofluraani
Isofluraani on halogenoitu eetteri, jota käytetään ihmisten ja eläinten anestesia-aineena. Isofluraani on nopeavaikutteinen aine, minkä vuoksi se soveltuu hyvin ambulatorisesti tehtäviin nukutuksiin. Se on ollut käytössä 1980-luvulta lähtien ja sitä käytetään myös Suomessa.
Isofluraani metaboloituu hyvin vähän (0,2 %) eikä sen aineenvaihduntatuotteiden ole todettu aiheuttavan haittavaikutuksia. Se ei myöskään aiheuta samanlaisia aivosähkökäyrämuutoksia kuin enfluraani. Isofluraani laajentaa verisuonia ja laskee näin ollen verenpainetta.
Kolmisoppinen (Keuruu, Pyörkkilänperä)
Kolmisoppinen on Keski-Suomessa Keuruulla Pyörkkilänperän kylän lähellä sijaitseva järvi.
Maantietoa
Järven pinta-ala on 7,7 hehtaaria, se on 750 metriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 2,2 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Hietasenpuron valuma-alueeseen (35.486) se kuuluu. Järven vedenpinnan korkeus on 172,2 metriä mpy.
Dupleix-luokka
Dupleix-luokka oli Ranskan laivaston ennen ensimmäistä maailmansotaa valmistettu kolmen panssariristeilijän muodostama alusluokka.
Los Lonely Boys
Los Lonely Boys on yhdysvaltalainen Grammy-palkittu rock-yhtye San Angelosta, Teksasista.
Los Lonely Boys perustettiin 1990-luvulla, mutta sen ensimmäinen albumi julkaistiin vasta keväällä 2004. Single "Heaven" oli kotimaassaan huomattava listahitti. Toinen studioalbumi Sacred ilmestyi vuonna 2006.
Los Lonely Boysin jäsenistö koostuu veljeksistä Henry Garza (s. 1978), Jojo Garza (s. 1980) ja Ringo Garza (s. 1981). Yhtye vieraili Santanan albumilla All That I Am vuonna 2005.
Valtimojärvi
Valtimojärvi on Valtimojoen vesistöön kuuluva järvi Valtimolla, Pohjois-Karjalassa. Sen pinta-ala on 4 km², pituus neljä kilometriä ja leveimmältä kohdalta järvi on vajaa kahden kilometrin levyinen. Sen pinnankorkeus on 107,2 metriä merenpinnan yläpuolella. Järvi laskee Myllyjokeen ja laskukohdalla on Valtimonkoski, jonka korkeus on 2,0 metriä ja siinä on säännöstelypato.
Järven osien nimistä on tullut tunnettuja paikannimiä kirkonkylälle, kuten Valtimo, Hiekkalahti ja Verkkoniemi. Valtimon kirkonkylä sijaitsee sen ja Haapajärven Kylänlahden välisellä kannaksella, Lokkiharjulla. Valtimojärvellä on kaksi uimalaa kirkonkylän rannassa, Lokkiharjun leirintäalue sekä valtatie 6:n varressa oleva levähdyspaikka, josta on kauniit näkymät järvelle. Hiekkalahden Matkailutila on järven rannalla. Pohjois-Karjalan Ammattiopisto toimii Valtimojärven Verkkoniemessä. Joensuu–Kontiomäki-rata kulkee järven länsipuolitse.
J. A. Wecksell
Johan (Juho, Hannes) August Wecksell (18. heinäkuuta 1879 Jämijärvi – 5. helmikuuta 1958 Helsinki) oli suomalainen tietosanakirjatoimittaja, suomentaja ja opettaja.
Wecksellin vanhemmat olivat kirkkoherra Hugo Waldemar Wecksell (1847–1910) ja Hulda Augusta Heikel (1853–1926). Hän pääsi ylioppilaaksi 1898 Helsingin suomalaisesta normaalilyseosta ja valmistui Helsingin yliopistosta filosofian kandidaatiksi 1905.
Wecksell toimitti tietosanakirjoja ja hakuteoksia sekä oli myös näiden teosten toimitussihteerinä. Hän oli lisäksi luonnonhistorian opettajana eri oppilaitoksissa kuten Lepaan puutarhaopistossa. Wecksell oli toimittamassa muun muassa 1909–1922 julkaistua Tietosanakirjaa, Otavan Isoa Tietosanakirjaa , Pientä Tietosanakirjaa, Aikalaiskirjaa ja Maamiehen käsikirjaa.
Wecksell oli Tyrvännön kunnanvaltuuston puheenjohtajana ja Vanamo-seuran varapuheenjohtaja 1923-1924.
Wecksell oli naimisissa 1910–1948 filosofian maisteri Laura Lydia Lovisa Högmanin (k. 1948) kanssa. Kirjailija ja runoilija Josef Julius Wecksell oli J. A. Wecksellin setä.
Arator
Arator Oy on 1987 perustettu kustannusyhtiö, joka kustantaa tietokirjallisuutta, kaunokirjallisuutta ja oppikirjoja. Yhtiön toimitusjohtaja on Esko Olavi Paakkola. Arator Oy:n kustantamia kirjoja ovat muun muassa Sven Krohn: Ydinihminen, Erkki Lähde: Päin honkia, Veikko Erkkilä: Vaiettu sota.
Keltakuumerokote
Keltakuumerokote on hyttysten levittämältä keltakuumeelta suojautumiseen tarkoitettu rokote. Keltakuumetta esiintyy laajasti Afrikassa ja Etelä-Amerikassa.
Snorri Hjartarson
Snorri Hjartarson (22. huhtikuuta 1906 Borgarfjörður, Islanti – 27. joulukuuta 1986 Reykjavík, Islanti) oli islantilainen runoilija. Hän oli merkittävimpiä toisen maailmansodan jälkeisen ajan islantilaisia lyyrikoita. Hän työskenteli Reykjavíkin kaupunginkirjaston ylikirjastonhoitajana 1943–1966.
Snorri luopui uransa loppuvaiheessa sidotusta mitasta, ja samalla runojen sävy muuttui tummemmaksi.
Keltakuumerokote
Kansainvälisessä liikenteessä monet maat edellyttävät maahan saapuvilta todistusta keltakuumerokotteen ottamisesta. Rokotusvaatimus voi riippua matkustushistoriasta tai koskea myös välilaskuja lentokentälle. Keltakuumerokotuksen voimassaolo osoitetaan kansainvälisellä rokotuskortilla (International Certificate of Vaccination), jonka saa keltakuumerokotteen ottamisen yhteydessä. Mikäli rokotetta ei ole lääketieteellisestä syystä voitu antaa, siitä on oltava vastaava todistus. WHO:n ylläpitämä luettelo valtioiden virallisista rokotusvaatimuksista löytyy täältä.
Historiaa
Sillä aikaa kun ranskalaiset kehittelivät rokotettaan, Theiler siirtyi Rockefeller-instituuttiin, missä hän tutustui Ernest Goodpasturen kehittämään menetelmään viljellä viruksia kananmunan korioallantoisella kalvolla. Siellä hän pääsi myös käsiksi Nigeriassa eristettyyn viruskantaan, joka oli saatu alun perin Asibi-nimisestä ghanalaisnuoresta. Yhdessä Hugo Smithin kanssa Theiler onnistui kehittämään tähän Asibi–viruskantaan perustuvan 17-D -viruskannan, jonka viljely onnistui kananmunissa. Viljelymenetelmän etuna oli, että sen avulla viruksen taudinaiheuttamiskykyä sisäelimille ja keskushermostolle pystyttiin järjestelmällisesti vähentämään. Uuden rokotteen testaus ihmisillä alkoi 1936 ja jo vuoteen 1939 mennessä yli miljoona brasilialaista oli saanut 17-D -kantaan perustuvan rokotteen. Osoittautui, että tästä kannasta kehitetty rokote oli vähintään yhtä tehokas, mutta erittäin paljon ranskalaista rokotetta turvallisempi.
Theiler palkittiin lääketieteen Nobelilla vuonna 1951 toimivan keltakuumerokotteen kehittämisestä. Kaikki maailmassa nykyisin käytössä olevat keltakuumerokotteet perustuvat 17-D -viruskannasta edelleen kehitettyihin alakantoihin.
Kohderyhmä
thumb|Todistus keltakuumerokotuksesta merkittynä kansainväliseen rokotustodistukseen eli ns. keltaiseen korttiin (tässä korealainen versio) Keltakuumerokotuksella on kolme tarkoitusta: Maailmassa keltakuume aihkeuttaa noin 30 000 kuolemaa vuosittain. Lukema olisi luultavasti suurempi jos rokotetta ei olisi. Keltakuumeen massarokotukset keskittyvät Saharan eteläpuoliseen Afrikkaan.
Suomessa THL suosittelee keltakuumerokotusta niille 9 kuukautta täyttäneille, jotka matkustavat keltakuumeen esiintymisalueille. Ikäraja vastaa WHO:n kansainvälistä suositusta. Erityisistä syistä rokotus voidaan antaa jo 6 kk:n ikäisille. Alle 6 kk:n ikäisille ei rokotetta suositella annettavaksi rokotuksen jälkeisen aivotulehduksen riskin vuoksi. WHO suosittelee keltakuumerokotuksen ottamista osaksi kansallista rokotusohjelmaa kaikissa keltakuumeen endeemisen esiintymisalueen maissa.
WHO:n suosituksen mukaan imettäville tai raskaana oleville keltakuumerokotteen hyöty ylittää aina selvästi haitat taudin endeemisellä alueella. Raskaana olevan tai imettävän matkailijan kohdalla rokotuksen hyödyt ovat selvästi haittoja suuremmat, jos matkaa ei voi siirtää raskauden ja imetyksen jälkeiseen aikaan.
Rokote
Keltakuumerokote on lähes käsittämättömän tehokas. 1930-luvulta lähtien rokotuksia on annettu yli 600 miljoonaa kertaa ja rokotuksen jälkeisiä keltakuumeinfektioita oli vuoteen 2013 mennessä raportoitu vain 12 kappaletta. Nämä kaikki ovat syntyneet alle viiden vuoden kuluessa rokoteen saamisesta, joten näyttöä immuniteetin heikkenemisestä ei ole.
Pistoksen saamisen jälkeen vähintään 80 % rokotetuista kehittää riittävän vasta-ainetason 10 vuorokauden kuluessa ja yli 99 % saavuttaa riittävän tason 30 vuorokauden kuluessa. Kaikki neljä WHO:n hyväksymää keltakuumerokotetta sisältävät eläviä, heikennettyjä 17-D -viruskannan keltakuumeviruksia. Suomessa käytössä on Sanofin valmistama Stamaril, joka sisältää vähintään 1000 kansainvälistä yksikköä 17D-204 -viruskannan eläviä, heikennettyjä keltakuumeviruksia. Virukset on viljelty patogeenittomissä kanan alkioissa. Rokote sisältää apuaineina suoloja, mutta ei sisällä tehosteaineita.
Rokoteannos on 0,5 ml pistoksena ihon alle tai lihakseen. Vuoden 2016 epidemian aikana Kongossa ja Angolassa annettiin yli 30 miljoonaa rokotannosta, rokoteaineen puutteen vuoksi jouduttiin vähemmän alttiilla mutta väkirikkailla alueilla käyttämään 0,1 ml rokoteannosta. Tämän on arveltu riittävän vasta-ainetuotantoon alueilla, missä epidemia ei ollut pahimmillaan.
Aikaisemmin rokotustodistuksen voimassaolo edellytti tehosterokotusta 10 vuoden välein. Rokotteen suojan on jo kauan tiedetty olevan erittäin pitkä, vähintään 20–30 vuotta. WHO on 11. heinäkuuta 2016 lähtien virallisesti ohjeistanut, että yksi rokotuskerta keltakuumetta vastaan antaa elinikäisen suojan eikä tehosteita tulisi kansainvälisessä liikenteessä vaatia.
Vasta-aiheet ja haitat
Eläviä viruksia sisältävänä valmisteena, rokotetta ei saa antaa immuunipuutteiseille. Rokotus voidaan antaa oireettomalle HIV-positiiviselle, jonka CD4 T-soluluku on ≥200 solua/mm3 Rokotehaittoja on kansainvälisesti raportoitu noin 5/100 000 rokotettua. Hyvin harvinaisia, keltakuumen kaltaisia, jopa kuolemaan johtaneita haittoja (YEL-AVD, YELlow fever vaccine-Associated Viscerotropic Disease) on ilmaantunut erityisesti yli 60-vuotiaille sekä sellaisille, joilta kateenkorva on poistettu. Suomessa vakavia rokotehaittoja on havaittu hyvin vähän.
Rokotevirus ja hyttynen
Luonnossa keltakuumetta levittävä hyttynen saa viruksen suolikanavaansa imiessään verta virusta kantavalta apinalta tai ihmiseltä. Virus siirtyy noin 10 vuorokauden kuluessa hyttysen sylkirauhasiin, josta se leviää hyttysen pistäessä taas uuteen isäntään. Rokotuksen yhteydessä henkilön saama virusmäärä on pieni, mutta hypoteettisesti voisi olla mahdollista, että rokotevirus siirtyisi hyttysenpistossa eteenpäin. Laboratoriokokeissa on kyetty osoittamaan, ettei 17-D -kannan keltakuumevirus läpäise hyttysen keskisuolta, eikä se hyttyseen suoraan istutettunakaan kykene etenemään sylkirauhasiin tai muualle hyttysen pään rakenteisiin. Toistaiseksi ei kuitenkaan olla kyetty selvittämään, mikä nimenomainen mutaatio 17-D -viruskannassa estää tartunnan hyttyseen.
Tšekki yleisurheilun maailmanmestaruuskilpailuissa
Tšekki on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1993 alkaen. Ennen maan eroamista Slovakiasta sen urheilijat edustivat MM-kilpailuissa Tšekkoslovakiaa. Tšekki on saavuttanut MM-kilpailuissa yhteensä 26 mitalia, joista viisitoista on kultaisia. Ilman mitalia se jäi Dohassa 2019 ja ilman kultamitalia Pariisissa 2003, Helsingissä 2005, Berliinissä 2009 ja Eugenessa 2022.
Kolminkertaisia maailmanmestareita ovat keihäänheittäjä Jan Železný, joka oli lajinsa ykkönen vuosina 1993, 1995 ja 2001 ja saavutti lisäksi MM-pronssia Tšekin edustajana 1999 ja Tšekkoslovakian edustajana vuonna 1987, ja Tomáš Dvořák, joka voitti kymmenottelun kultaa Ateenassa 1997, Sevillassa 1999 ja Edmontonissa 2001, ja keihäänheiton vuosina 2007, 2011 ja 2017 voittanut Barbora Špotáková, jolla on myös yksi hopeamitali. Špotákován vuoden 2011 kultamitali tuli jälkikäteen kun Marija Abakumova hylättiin dopingin takia. Kahteen maailmanmestaruuteen on yltänyt 400 metrin aitajuoksun vuosina 2013 ja 2015 voittanut Zuzana Hejnová. Kymmenottelijoista Roman Šebrle voitti kahden hopeamitalin jatkoksi kultaa Osakassa 2007. Vuonna 2013 keihäänheiton voitti Jan Železnýn valmentama Vítězslav Veselý. Hejnovan ja Špotákován lisäksi muista naisista maailmanmestareiksi ovat nousseet kolmiloikan vuonna 1997 voittanut Šárka Kašpárková ja 800 metrin juoksun vuonna 1999 voittanut Ludmila Formanová.
Vihreän papaijan tuoksu
Vihreän papaijan tuoksu on vietnamilais-ranskalainen elokuva vuodelta 1992. Se palkittiin Cannesin elokuvajuhlilla ja oli Oscar-ehdokkaana.
Elokuva koostuu kahdesta osasta: alkuosassa päähenkilö Mui on kymmenvuotias palvelustyttö, jälkiosassa 20-vuotias pianistipariskunnan kotiapulainen. Elokuva sijoittuu Saigoniin 1950-luvulla ja 1960-luvun alussa.
Juoni
Nuori Mui-niminen tyttö (Ma San Lu) saapuu varakkaan perheen palvelukseen. Mui on luonteeltaan huomattavan tyyni, ja hän suhtautuu maailmaan hyvin uteliaasti. Hänen isäntäperheensä koostuu paljon poissaolevasta isästä (Ngoc Trung Tran), tämän vaimosta (Thi Loc Truong), pariskunnan kolmesta pojasta sekä aviomiehen iäkkäästä äidistä (Thi Hai Vo). Kun perheen isä lähtee perheensä luota pois viimein lopullisesti, hän vie samalla mukanaan kaikki perheen rahat. Myöhemmin hän kuitenkin palaa takaisin sairaana ja kuolee pian sen jälkeen.
Kymmenen vuotta myöhemmin isäntäperhe joutuu kamppailemaan selviytyäkseen arkipäiväisestä elämästä. Perheen kaksi poikaa ovat lähteneet omille teilleen, ja perheen masentunut äiti on siirtynyt kuolleen isoäidin paikalle talon yläkertaan eikä juurikaan näyttäydy muille perheenjäsenille. Vaikka perheen äiti pitää Muita (Tran Nu Yên-Khê) nyt omana tyttärenään, Mui päättää silti vaihtaa isäntäperhettä. Hänestä tulee palvelija eräälle pianistille (Van Oanh Nguyen), joka on Muin entisen isäntäperheen vanhimman pojan (Hoa Hoi Vuong) entinen ystävä. Mies on menossa naimisiin, mutta hän soittaa mieluummin pianoa kuin viettää aikaa kihlattunsa (Thi Thanh Tra Nguyen) kanssa.
Eräänä iltana miehen kihlatun rupatellessa itsekseen mies alkaa soittaa pianoaan yhä kovemmin ja kovemmin peittääkseen naisen äänen. Kihlattu lähtee kotiin, mutta vilkaisee ulkona vielä kerran ikkunasta sisään. Muin tullessa huoneeseen miehen pianonsoitto muuttuu paljon harmonisemmaksi. Myöhemmin sinä iltana pimeän laskeuduttua pianisti menee Muin huoneeseen ja sulkee oven takanaan. Kun miehen kihlattu saa kuulla tästä, hän purkaa kihlauksen. Pianisti alkaa opettaa Muita lukemaan ja kirjoittamaan sekä käyttäytymään hienon naisen tavoin. Elokuvan lopussa raskaana oleva Mui lukee runoutta aviomiehelleen, syntymättömälle lapselleen sekä entisen isäntäperheensä äidille.
Hiekkalahti
Hiekkalahti on Valtimon kirkonkylän pohjoinen osa ja teollisuusalue, Nurmeksen Valtimolla, Pohjois-Karjalassa. Siellä sijaitsee myös Joensuun–Kontiomäen radalla sijainnut, nykyisin lakkautettu Hiekkalahden rautatieasema. Asema on ollut merkittävä puutavaran varastointi- ja lastauspaikka. Henkilöliikenne rataosalla Nurmes–Kontiomäki loppui vuonna 1993. Hiekkalahdessa on ollut Valtimon merkittävintä yritystoimintaa teollisuusalueella ja siellä sijaitsee teollisuushalleja. Hiekkalahti on myös merkittävä risteyspaikka: Joensuun–Kajaanin tiestä eli valtatiestä 6 erkanevat tiet sekä Kuhmoon että Rautavaaralle.
Patricia Highsmith
Patricia Highsmith (alk. Mary Patricia Plangman; 19. tammikuuta 1921 Fort Worth, Texas, Yhdysvallat – 4. helmikuuta 1995 Locarno, Sveitsi) oli yhdysvaltalainen kirjailija, joka tunnetaan parhaiten psykologisista trillereistään.
Ura
Ennen kirjailijanuraansa Highsmith avusti sarjakuvajulkaisuja. Hän nousi maineeseen esikoisteoksellaan Muukalaisia junassa (1950), joka on filmattu useita kertoja; tunnetuin on Alfred Hitchcockin versio vuodelta 1951. Romaani Lahjakas herra Ripley (1955) esitteli antisankari Tom Ripleyn, jonka seikkailuja seurattiin kaikkiaan viidessä teoksessa. Highsmith kirjoitti myös monia novelleja, jotka ovat usein makaabereja, satiirisia tai täynnään mustaa huumoria. Monissa Highsmithin teoksissa esiintyy homoseksuaalisia sävyjä, ja salanimellä Claire Morgan kirjoitettu The Price of Salt (1952) on lesborakkauden kuvaus, jossa on aikakaudelle epätyypillisesti onnellinen loppu. Idean romaaniin kirjailija sai kohtaamastaan naisesta tavaratalon leluosastolla jouluruuhkassa, ja se julkaistiin myöhemmin oikealla tekijännimellä. Highsmith on kertonut vastaanottaneensa ennätysmäärän lukijapostia tästä kirjastaan, ja kirjeitä tuli vielä kauan romaanin ilmestymisen jälkeen. Todd Haynes ohjasi siitä 2015 valmistuneen menestyselokuvan Carol.
Yhdysvaltain presidentinvaalit 1796
Yhdysvaltain presidentinvaalit 1796 järjestettiin 4. marraskuuta – 7. joulukuuta 1796.
Isolampi (Keuruu, Pyörkkilänperä)
Isolampi on Keski-Suomessa Keuruulla Pyörkkilänperän kylän lähellä sijaitseva lampi.
Yhdysvaltain presidentinvaalit 1796
Istuvan presidentin George Washingtonin kieltäydyttyä kolmannesta virkakaudesta, varapresidentti John Adamsista tuli federalistisen puolueen ehdokas presidentiksi. Adamsin varapresidenttiehdokas oli Etelä-Carolinan entinen kuvernööri Thomas Pinckney. Heidän vastustajinaan olivat demokraattis-republikaanisesta puolueesta entinen ulkoministeri Thomas Jefferson Virginiasta ja senaattori Aaron Burr New Yorkista.
Isolampi (Keuruu, Pyörkkilänperä)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Hietasenpuron valuma-alueeseen (35.486) se kuuluu. Lammen vedenpinnan korkeus on 172,5 metriä mpy.
Yhdysvaltain presidentinvaalit 1796
Federalistien John Adams sai eniten valitsijamiesääniä ja valittiin näin presidentiksi. Thomas Jefferson sai toiseksi eniten ääniä ja silloisten sääntöjen mukaisesti hänet valittiin varapresidentiksi.
Paul Bemile
Paul Bemile (s. 20. joulukuuta 1939) on ghanalainen roomalaiskatolinen piispa. Hänet vihittiin papiksi Wan hiippakuntaan 3. elokuuta 1968 ja nimitettiin sen piispaksi 19. joulukuuta 1994. Piispaksi vihkiminen seurasi 25. maaliskuuta 1995. Pääkonsekraattorina toimi Peter Poreku Dery, jota avustivat Gregory E. Kpiebaya ja Dominic Kodwo Andoh.
Korsikan ralli 1982
Korsikan ralli 1982 (viralliselta nimeltään 26. Tour de Corse - Rallye de France) oli rallin maailmanmestaruussarjan kilpailu kaudella 1982. Kilpailu järjestettiin 6. – 8. toukokuuta 1982 Ajacciossa. Kilpailu oli kauden viides ja sen kokonaispituus oli.
Dominic Kodwo Andoh
Dominic Kodwo Andoh (4. toukokuuta 1929 – 17. toukokuuta 2013) oli ghanalainen roomalaiskatolinen arkkipiispa. Hänet vihittiin papiksi 23. joulukuuta 1956 ja nimitettiin Accran hiippakunnan piispaksi 3. heinäkuuta 1971. Piispaksi vihkiminen seurasi 3. lokakuuta. Pääkonsekraattorina toimi John Kodwo Amissah, jota avustivat Joseph Amihere Essuah ja Peter Poreku Dery.
6. heinäkuuta 1992 Accra korotettiin arkkihiippakunnaksi, ja Andohista tuli tämän muutoksen myötä arkkipiispa. Hän jäi eläkkeelle 30. maaliskuuta 2005.
Samppanjaa ja syrjähyppyjä
Samppanjaa ja syrjähyppyjä (A Touch of Class) on brittiläinen romanttinen komedia vuodelta 1973. Sen on ohjannut Melvin Frank, joka myös laati elokuvan käsikirjoituksen yhdessä Jack Rosen kanssa. Elokuvan pääosia näyttelevät George Segal ja Glenda Jackson, joka voitti roolistaan Oscarin.
Juoni
Lontoossa asuva amerikkalainen, vakuutusalalla työskentelevä Steve Blackburn (Segal) on naimisissa ja hänellä on kaksi lasta. Muotisuunnittelija Vickie Allessio (Jackson) on hiljattain eronnut kahden lapsen äiti. Steve ja Vickie törmäävät yhä useammin toisiinsa hoitaessaan arkisia asioitaan Lontoossa. Steve on vaimolleen uskoton tämän ollessa matkoilla, kuten juuri nyt kun vaimo on käymässä vanhempiensa luona Yhdysvalloissa. Vickie on valmis pieneen seikkailuun Steven kanssa, kunhan se hoidetaan tyylillä eikä missään halvoissa motelleissa. Steve houkuttelee Vickien mukaan työmatkalleen Malagaan ja sen jälkeen yhteiselle lomaviikolle Marbellaan. Asiat eivät kuitenkaan järjesty aivan yksinkertaisesti.
Vastaanotto
Glenda Jackson sai roolistaan parhaan naispääosan Oscar-palkinnon, ja elokuva tuotti viisi muutakin Oscar-ehdokkuutta. Jackson ja Segal saivat molemmat rooleistaan Golden Globe -palkinnon.
Helsingin Sanomien Paula Talaskivi luonnehti Samppanjaa ja syrjähyppyjä tuoreeltaan hyväntuulisesti ja joustavasti ohjatuksi moderniksi komediaksi, joka tarjoaa hyviä Lontoo- ja Espanja-näkymiä ja Glenda Jacksonin mainiota näyttelijäntyötä.
Tony Soprano
Perhe
Tonylle ovat perhesiteet tärkeät. Hän on ollut 19 vuotta naimisissa Carmela Sopranon kanssa, ja heillä on kaksi lasta Anthony Soprano Jr. ja Meadow Soprano. Hänellä on myös kaksi siskoa, Janice (Aida Turturro) sekä sarjassa vain piipahteleva Barbara. Tonyn tytär Meadow on kiltti, ahkera, ja hän menestyy erinomaisesti koulussa, mutta Tonyn poika Anthony Jr. aiheuttaa isälle usein päänvaivaa. Vaikka Tonylle on perhe etusijalla, hän sanoo inhoavansa äitiään eikä halua nähdä tätä enää. Hyvin ongelmallinen ja ristiriitainen on myös Tonyn suhde setäänsä, Corrado "Junior" Sopranoon.
Lähteet
Lista över rollfigurer i Sopranos
Harjunpää (televisiosarja)
Harjunpää on C More -suoratoistopalvelussa vuonna 2022 julkaistu suomalainen rikosdraamasarja, joka perustuu Matti Yrjänä Joensuun Harjunpää-kirjasarjan teoksiin. Sarjan pääosissa näyttelevät Olli Rahkonen Timo Harjunpäänä ja Olga Temonen Onerva Nykäsenä. Tapahtumat sijoittuvat Helsinkiin, jossa sarja on myös kuvattu.
Sarjan ensimmäisen tuotantokauden kuvaukset alkoivat toukokuussa 2021 ja ne jatkuivat saman vuoden elokuulle. Kaudella on kahdeksan jaksoa, joista ensimmäiset kaksi julkaistiin 17. helmikuuta 2022 ja loput yhden jakson viikkotahdilla. Kausi perustuu Harjunpää-kirjoihin Ahdistelija (1982), Poliisin poika (1983), Kiusantekijät (1986) ja Rautahuone (2010).
Keväällä 2024 sarjasta julkaistaan toinen tuotantokausi. Toisella kaudella on kuusi jaksoa ja kolme tarinakokonaisuutta. Kausi perustuu kirjoihin Heimolaiset (1984), Rakkauden lait (1985), ja Rakkauden nälkä (1993).
Englanniksi sarjaa on levitetty nimellä Helsinki Crimes. Ensimmäisen kauden oikeudet on myyty muun muassa Australiaan, Espanjaan, Irlantiin ja Isoon-Britanniaan. Sarja julkaistiin myös Netflixissä.
Vastaanotto
Harjunpäästä tuli yksi C Moren katsotuimmista sarjoista, ja se sai suosiota myös kansainvälisesti.
Helsingin Sanomat kehui sarjaa: ”Erityisesti sarjassa ilahduttaa se, että raakuuksilla mässäilyn sijaan siinä pysähdytään miettimään rikosten taustoja.” Tarinat mainittiin sovitetun tiiviisti nykyaikaan.
Myös Hufvudstadsbladetissa kiitettiin Harjunpään tuoreutta ja todenmukaisuutta ja arvioitiin sarjan erottuvan edukseen rikosviihteen ylitarjonnasta. Arvostelija antoi sarjalle neljä tähteä viidestä.
Marko Pääkkönen
Marko Pääkkönen (s. 26. joulukuuta 1973 Jyväskylä) on suomalainen pesäpalloilija. Pääkkönen edusti urallaan Superpesiksessä Sotkamon Jymyä ja Kiteen Palloa. Pääkkönen saavutti urallaan kaksi SM-kultaa kaudella 1996 ja kaudella 1997, yhden SM-hopean kaudella 2004 ja yhden SM-pronssin kaudella 2005. Pääkkönen pelasi urallaan yhden A-poikien Itä-Länsi-ottelun. Pääkkönen pelasi urallaan 110 Superpesiksen runkosarjaottelua. Näissä hän löi yhden kunnarin ja kahdeksan tavallista juoksua, toi 62 juoksua ja keräsi 223 kärkilyöntiä. Pääkkönen pelasi urallaan 43 Superpesiksen ylemmän loppusarjan ottelua. Näissä hän löi kaksi tavallista juoksua, toi 28 juoksua ja keräsi 70 kärkilyöntiä.
Viking Cup (jalkapallo)
Viking Cup oli suomalaisille jalkapallojoukkueille tarkoitettu kilpailu. Kilpailun järjestivät Suomen Palloliitto ja Oy Vikingline Ab. (Vuonna 1974 kilpailun nimi oli silloisen kolmannen järjestäjäosapuolen mukaisesti Viking-line Osuuspankki Cup.) Kilpailu pelattiin 16 joukkueen cupina. Mestarin piti siis voittaa 4 ottelua. Kilpailu pelattiin viidellä peräkkäisellä kaudella 1970-luvulla. Kilpailuun osallistumisoikeus oli ensimmäisenä vuonna ko. kauden Mestaruussarjan 7 parhaalla ja II divisioonan kolmesta lohkosta kustakin kolmella eniten maaleja tehneellä joukkueella. Seuraavina vuosina mukaan tulivat myös I divisioonan joukkueet. Esim. 1973 kilpailussa osallistumisoikeus oli Mestaruussarjan 8 parhaalla, I divisioonan 5 parhaalla ja II divisioonan kolmella lohkovoittajilla. Palkintorahoina kilpailussa loppuottelijoille jaettiin yhteensä 9000 – 15000 mk (ensimmäinen ja viimeinen vuosi, kolmena välivuonna summa oli 13000 mk).
Vappula (sukunimi)
Vappula on sukunimi, joka on muun muassa seuraavilla suomalaisilla henkilöillä:
Suomen Urheiluveneliitto
''' Suomen Urheiluveneliitto ry. - SUV ''' on perustettu vuonna 2006 edistämään urheiluveneilyä, rikastuttamaan suomalaista purjehduskulttuuria ja yhdistämään kilpapurjehtijoita ja eri luokkia. Suomen Purjehtijaliiton alaisuudessa toimiva yhdistys on rekisteröity myös nimellä Finlands Sportbåtförbund r.f - FSB. Kansainvälisesti yhdistys tunnetaan nimellä Finnish Sportboat Association.
Historia
Vuonna 2003 Plaanaa.comissa virisi keskustelua urheiluveneistä ja urheiluveneilystä. Alkaneeseen keskusteluun osallistui seuraavan vuoden aikana sen verran innokkaita että syksyllä 2005 järjestettiin Suomen Urheiluveneliiton perustamiskokous. Aktiivinen keskustelu Plaanaa.comissa on kasvanut koskemaan koko suomalaista purjehduskulttuuria. Kesällä 2006 yhdistys siirtyi sanoista tekoihin ja järjesti ensimmäiset tapahtumat. Syksyllä 2006 järjestettiin urheiluveneiden luokkamestaruuskisat. Plaanaa.com osuus yhdistyksen toiminnassa on keskeinen. Yhdistys tiedottaa asioistaan virallisesti Plaanaa.comissa. Osana yhdistyksen toimintaa Planaa.comin foorumilla jokaisella purjehtijalla mahdollisuus osallistua suomalaisen kilpa- ja päiväpurjehduskulttuurin kehittämiseen.
Toiminta ja tulevaisuuden suunnitelmat
Yhdistyksen päämääränä on edistää urheiluveneilyä. Toiminnallaan yhdistys pyrkii luomaan erilaisia mahdollisuuksia harrastaa urheiluveneilyä. Avoimuudella ja kokemuksien jakamisella yritetään sekä auttaa uusien harrastajien ensimmäisiä vaiheita, että kannustaa junioripurjehtijoita jatkamaan kilpapurjehdusharrastustaan. Yhdistyksen lyhyen historian aikana Suomeen on perustettu kaksi uutta, edullista ja mielenkiintoista veneluokkaa, Platu25:n ja E-Scow:n. Molempien luokkien toimintaa ohjaa virallisesti Suomen Urheiluveneliitto ry. Toinen näistä vauhdikkaista luokista on jopa niin edullinen, ettei urheiluveneily ole enää rahasta kiinni!
Tulevaisuudessa Suomen Urheiluveneliitto tulee järjestämään jäsenilleen niin kotimaisia tapahtumia, kuin purjehdus- ja kilpailumatkoja merkittäviin kansainvälisiin tapahtumiin. Liitolla on tarkoitus näkyä kaikissa tärkeissä kotimaisissa tapahtumissa ja pitää yllä suhteita naapurimaiden urheiluveneilijöihin, kotimaisiin luokkaliittoihin, alan organisaatioihin ja medioihin.
Suomen urheiluvenelaivue
Suomen Urheiluveneliitto järjestää tapahtumia ja kilpailuja sekä urheiluveneluokille että LYS-urheiluvenekilpailuja sekalaiselle laivueelle yksittäisiä urheiluveneitä.
Tursac
Tursac on kunta Lounais-Ranskassa Dordognen departementissa Uuden- Akvitanian alueella.
M/S Tor Finlandia
M/S Tor Finlandia on DFDS Tor Linen omistama ro-ro-rahtialus. Alus on rakennettu vuonna 2000 Jinlingin telakalla, Nanjingissa, Kiinassa. Kuollutta painoa Tor Finlandialla on 8 050 tonnia ja sen jääluokitus on 1A Super.
Tursac
Nähtävyyksiä
thumb|left|Maison forte de Reignac Kunnan nähtävyys on Vézèrejoen rannalla oleva linnoitettu talo Maison forte de Reignac. Se on rakennettu 1500-luvulla jyrkkään kallioseinämään, jonka luolissa on ollut asutusta jo esihistoriallisesta ajasta lähtien. Linna on kalustettu täysin ajan tyylin mukaan, ja se avattiin yleisölle vuonna 2006.
Saint-Robert (Corrèze)
Saint-Robert on Ranskan kunta Uuden-Akvitanian alueella Corrèzen departementissa. Saint-Robertin asukasluku vuonna 2014 oli 335. Kunta kuuluu departementissaan L’Yssandonnais’n kantoniin Brive-la-Gaillarden arrondissementissa.
M/S Tor Finlandia
Tor Finlandian sisaraluksia ovat M/S Tor Botnia, M/S Finnhawk ja M/S Finnkraft.
Saint-Robert (Corrèze)
Kaakossa Vézèren sivujokeen Elleen rajautuva Saint-Robert kuuluu kauneimpien ranskalaiskylien järjestöön Les Plus Beaux Villages de France.
M/S Tor Finlandia
Käyttöhistoria
28. elokuuta 2000 vastavalmistunut alus luovutettiin Nordic Forest Terminals Ltd:n haltuun, joka rekisteröi sen Yhdistyneen kuningaskunnan lipun alle nimellä Finnmaid. Kotisatamaksi tuli maan pääkaupunki Lontoo. Saman vuoden syyskuussa alus aikarahdattiin Finncarriers Oy:n liikenteeseen nimellä Finnreel. 26. syyskuuta alkaen Finnreel liikennöi välillä Helsinki–Rauma–Hull.
Karille
Onnettomuudessa ei syntynyt päästöjä eikä henkilövahinkoja. Ainoastaan itse alus kärsi karilleajossa, saaden vuodon keulapiikkiin, keulapotkuritilaan sekä kolmeen kaksoispohjan painolastitankkiin. Alus korjattiin kuivatelakalla Göteborgissa, Ruotsissa.
2005–
13. toukokuuta 2005 Finnreel siirtyi norjalaisen Parline RoRo KS:n omistukseen. 17. maaliskuuta 2008 tanskalainen DFDS Tor Line ilmoitti ostavansa Finnreelin sekä sisaralus Finnmasterin. DFDS Tor Linen liikenteeseen alukset siirtyivät tammikuun 2009 lopulla. Samalla alus sai nimen Tor Finlandia, ja se rekisteröitiin Liettuan lipun alle. Kotisatamaksi tuli Klaipėda.
Georges Rol
Georges Rol (22. toukokuuta 1926 Thiviers – 13. huhtikuuta 2017) oli ranskalainen roomalaiskatolinen piispa. Hänet vihittiin papiksi 28. helmikuuta 1953 ja nimitettiin Angoulêmen hiippakunnan koadjuuttoripiispaksi sekä Gabiin titulaaripiispaksi 27. helmikuuta 1973. Piispaksi vihkiminen seurasi 1. toukokuuta. Pääkonsekraattorina toimi Jean-Baptiste Brunon, jota avustivat René-Noël-Joseph Kérautret ja Anthyme Bayala.
1. heinäkuuta 1975 Rolista tuli Angoulêmen piispa, jona hän toimi, kunnes erosi tehtävistään 22. joulukuuta 1993.
Luettelo Albanian puolueista
Tämä artikkeli on luettelo Albanian puolueista.
Luettelo Manchen kunnista
Tämä on luettelo Manchen departementin kunnista Ranskassa. Departementissa on 602 kuntaa.
Turun tuomiokirkon Mustakirja
Turun tuomiokirkon Mustakirja (Registrum ecclesiae Aboensis) on Suomen keskiajan historian tärkein lähdeteos. Se on kopiokirja, johon on koottu jäljennöksiä lähinnä Turun tuomiokirkkoon ja sen omistamiin tiloihin liittyvistä asiakirjoista. Asiakirjat ovat vuosilta 1229–1515, ja niitä on 727 kappaletta.
Mustankirjan on arveltu syntyneen Maunu Särkilahden tuomiorovastikaudellaan vuonna 1474 aloittaman kansliauudistuksen seurauksena. Kopiointityö palveli ensi sijassa käytännön tarpeita, mutta sen tarkoituksena oli kuitenkin myös historiankirjoituksen edistäminen.
Mustakirja julkaistiin Reinhold Hausenin toimittamana vuonna 1890. Siitä on otettu uusintapainos vuonna 1996. Mustankirjan sisältö on myös Suomen keskiaikaisten asiakirjojen tietokannassa Diplomatarium Fennicum.
Moulvibazarin piirikunta
Moulvibazarin piirikunta on yksi Bangladeshin koillisosassa sijaitsevan Sylhetin alueen neljästä piirikunnasta. Piirikunnan keskus Mouvlibazar (56 537 as., 2011). Piirikunnan pinta-ala on 2 799 neliökilometriä ja väkiluku 1 919 062 (VL 2011).
Piirikunnan naapureina ovat lännessä Habiganjin ja pohjoisessa Sylhetin piirikunta sekä idässä Intian Assamin ja etelässä Tripuran osavaltio.
Piirikunta jakautuu paikallistasolla seitsemään upazilaksi kutsuttuun osaan.
thumb|230px|left|Teeviljelmää Moulvibazasrin piirikunnan Srimangalin upazilassa. Piirikunta on viljelyalaltaan ja tuotantomäärältään Bangladeshin tärkein teealue.
Silokoirahai
Silokoirahai (Mustelus mustelus) on Koillis-Atlantin ja Välimeren vesien kalalaji, joka kuuluu koirahaiden heimoon.
Ulkonäkö ja koko
Silokoirahai on tavallisesti noin metrin pituinen, mutta kaksimetrisiäkin on tavattu. Se elää noin 25 vuoden ikäiseksi.
Levinneisyys ja elintavat
Silokoirahai elää Koillis-Atlantilla Britanniasta Pohjois-Afrikkaan sekä Välimeressä. Sitä tavataan myös Intian valtameren puolella. Amerikan vesien silokoirahait luetaan nykyisin toiseen lajiin Mustelus canis.
Yleisimmin lajia tavataan 5-50 metrin syvyydestä, syvimmillään noin 600 metristä. Silokoirahai tulee sukukypsäksi 70–80 senttimetrin pituisena. Naaras synnyttää viidestä viiteentoista elävää poikasta, jotka syntyessään ovat 40 senttimetrin pituisia.
Pienilampi (Keuruu, Pyörkkilänperä)
Pienilampi on Keski-Suomessa Keuruulla Pyörkkilänperän kylän lähellä sijaitseva lampi.
Maantietoa
Lammen pinta-ala on 1,6 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 750 metriä.
Henry Aflecht
Henry Karl Kristian Aflecht (s. 9. joulukuuta 1972 Helsinki) on suomalainen media-alan yrittäjä. Hän asuu Espanjassa. Aflecht on toiminut mm. televisiotuottajana, ohjaajana, toimittajana ja juontajana. Hän on myös ollut mukana turvallisuusalan yritystoiminnassa.
Ura ja yritykset
Aflecht toimi vuosina 2003–2006 Nelosen Fit4You.tv -liikuntamakasiinin yhtenä juontajana ja vuonna 2012 Fox-kanavan Vapaalla.tv -ohjelman  juontajana. Hän toimi Fitnessliiton ohjelmien tuottajana ja juontajana vuosina 1998–2007. Lisäksi hän on ollut ohjaajana MTV3-kanavan ohjelmissa, kuten Kymppitonni ja Speden Spelit.
Vuoden 2015 kaupparekisteritietojen mukaan Aflecht oli vastuuasemassa maahantuonti- ja tv-tuotantoyritys Aflecht Oy:ssa. Yritysten liiketoiminta kattaa myös turvallisuusalan, maanrakennuksen ja kiinteistökehityksen. Kiinteistörekisteritietojen mukaan hän toimi yrittäjänä omistamassaan 468m2 suuruisessa Villa Grandessa Martinlaaksossa. Tämä talo on esiintynyt monissa televisio-ohjelmissa ja sitä pidettiin yhtenä Suomen kalleimmista vuokrattavista tapahtumatiloista. Aflecht on myynyt talon vuonna 2021.
Vuonna 2019 Aflecht osti Radio Finlandian koko osakekannan. Hän luopui osasta osakkeista vuonna 2020 ja lopuista vuonna 2022.
Rikokset ja tuomio
Vuonna 2023 Aflecht julkaisi omaelämäkerran, jossa hän väittää tehneensä suuren määrän erilaisia rikoksia elämänsä ensimmäisen 25-vuoden aikana. Häntä ei ole kuitenkaan syytetty saati tuomittu kaikista väitetyistä rikoksista. Vuonna 1997 hän sai 17 kuukauden ehdottoman tuomion mm. törkeästä kätkemisrikoksesta, josta hän suoritti 8 kuukautta ensikertalaisena Suomenlinnan vankilassa, jonka oloja hän kuvaa suorastaan lomailuksi.
Sosiaalinen media
TikTok-tilillään hän jakaa kokemuksiaan ja elämänoppeja, sekä kertoo ajankohtaisista aiheista ja elämästään Espanjassa. Osa Aflechtin projekteista on kohdannut kritiikkiä, kuten hänen niin kutsuttu "perillisprojektinsa", jossa hän etsi naista synnyttämään hänelle jälkeläisen. Projektin vaatimat sitoumukset ja haasteet johtivat siihen, että Aflecht päätti lopulta keskeyttää sen.
Aflechtin joidenkin mielestä rasistiset ja väkivaltaan yllyttävät kommentit asunnonvaltauksista , ovat herätteneet kysymyksiä. Kommentit, jotka on julkaistu alunperin TikTokissa ja jotka sieltä on sittemmin poistettu, mutta näkyvät edelleen Luottomies.es sivustolla kehoittavat välttämään asunnon vuokraamista Afrikkalaisille ja Espanjalaisille asunnonvuokraajille.
Pitkälampi (Keuruu, Pyörkkilänperä)
Pitkälampi on Keski-Suomessa Keuruulla Pyörkkilänperän kylän lähellä sijaitseva lampi.
Maantietoa
Lammen pinta-ala on 2,6 hehtaaria, se on 450 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Hietasenpuron valuma-alueeseen (35.486) se kuuluu. Lammen vedenpinnan korkeus on 172,8 metriä mpy.
Boten Anna
Boten Anna on ruotsalaisen dance-muusikko Basshunterin kappale hänen toiselta studioalbumiltaan LOL <(^^,)>. Kappaleen ilmestyttyä singlenä 2006 Basshunter nousi tunnetuksi artistiksi sekä kotimaassaan Ruotsissa että myös Suomessa, Isossa-Britanniassa, Tanskassa, Islannissa, Norjassa, Puolassa ja Alankomaissa.
Kappaleen ruotsinkieliset sanat kertovat Anna-nimisestä IRC-keskustelijasta, jota laulaja erehtyy luulemaan IRC-botiksi. Totuus selviää myöhemmin, mutta hänen silmissään ”Anna tulee aina olemaan botti”. Sanat perustuvat Basshunterin eli Jonas Erik Altbergin todellisiin kokemuksiin; hän luuli pitkään IRC-kanavalleen ilmestynyttä Anna-nimistä kanavaoperaattoria ystävänsä uudeksi botiksi. Kuukausien päästä hän sai tietää, ettei Anna ollutkaan botti vaan ystävänsä tyttöystävä.
Mustalampi (Keuruu, Pyörkkilänperä)
Mustalampi on Keski-Suomessa Keuruulla Pyörkkilänperän kylän lähellä sijaitseva lampi.
Maantietoa
Lammen pinta-ala on 1,7 hehtaaria, se on 350 metriä pitkä ja 50 metriä leveä. Lammella ei ole kartan mukaan saaria. Sen rantaviivan pituus on 800 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Hietasenpuron valuma-alueeseen (35.486) se kuuluu. Lammen vedenpinnan korkeus on 169,3 metriä mpy.
Stephen Colbert
Stephen Tyrone Colbert ([]) (s. 13. toukokuuta 1964) on yhdysvaltalainen koomikko, joka tunnetaan parhaiten The Late Show with Stephen Colbert -nimikko-ohjelmansa juontajana sekä työstään ohjelmissa The Daily Show ja The Colbert Report. Hän on voittanut viisi Emmy-palkintoa. Time-lehti nimesi Colbert'n vuoden 2006 sadan vaikutusvaltaisimman henkilön joukkoon.
Vuonna 2006 Colbert esiintyi jokavuotisilla Valkoisen talon kirjeenvaihtajille järjestetyillä päivälliskutsuilla. Colbert esitti voimakkaasti presidentti George W. Bushia parodisoineen puheen Bushin istuessa samassa pöydässä. Puhe sai kutsuvierasjoukolta kylmän vastaanoton. Media suhtautui siihen ristiriitaisesti. Kuitenkin Internetissä esitys nousi nopeasti videopalveluiden katsotuimpien videoiden luetteloissa.
CBS-televisioyhtiö ilmoitti huhtikuussa 2014 tehneensä viiden vuoden sopimuksen Colbertin kanssa. Hän siirtyy isännöimään kanavalle Late Show -ohjelmaa David Lettermanin jäädessä eläkkeelle vuoden 2015 aikana. Colbertin ohjelma The Late Show with Stephen Colbert alkoi kanavalla syyskuussa 2015.
Uskonnoltaan Colbert on katolinen. Nuorena hän on ollut innokas roolipelaaja.
Monisukasmadot
Monisukasmadot (Polychaeta) on nivelmatojen runsaslajisin luokka, jonka useimmat jäsenet elävät merissä. Monisukasmatojen ruumis on jaokkeinen, ja jokaisesta jaokkeessa löytyy useita kitiinin muodostamia sukasia. Tästä ryhmä onkin saanut nimensä (erotuksena harvasukasmadoista Oligochaeta).
Monisukasmatoja on kuvattu toista kymmentä tuhatta lajia, mutta Itämeressä lajeja on kuitenkin luonnostaan vähän. Viime vuosina Itämeressä ovat kuitenkin yleistyneet liejuputkimatojen suvun (Marenzelleria) vieraslajit, kuten amerikanmonisukasmato (Marenzelleria viridis). Muita tunnettuja monisukasmatoja ovat riutta-akvaario-harrastajien suosimat näyttävät putkimadot ja viuhkamadot. Akvaarioissa tavataan myös haitallisia Amphinomidae-heimon matoja, joista etenkin Pherecardia- ja Hermodice-lajin yksilöt aiheuttavat ongelmia syömällä muita akvaarion asukkaita.
Æthelred I (Northumbrian kuningas)
Æthelred I, myös Aethelred I, Aedelred I tai Ethelred I, (k. 18. huhtikuuta 796) oli Northumbrian kuningas 774–779 ja 790–796.